Kauan aikaa sitten kartoittamattomilla alueilla väitettiin asuvan hirviöitä kuten lohikäärmeitä.
Tuntematon oli pelottavaa ja sen nimeäminen auttoi käsittelemään asiaa.
Kuvitteelliset lohikäärmeet olivat sopivia selityksiä sille, mitä ei voitu käsittää.
Keksitty tarina tekee tuntemattomasta yksinkertaista ja tyydyttävää.
VARO ÄKÄISTÄ LOHIKÄÄRMETTÄ
johdanto kriittiseen ajatteluun
Entisajan kartanpiirtäjät olisivat tänään kuin kotonaan.
Useimmat ihmiset keksivät yhä lohikäärmeitä selittääkseen ja hallitakseen tuntematonta.
Kun tilanteeseen ei näytä olevan järkevää selitystä, esimerkiksi jos
näet unta enosi kuolemasta vain päivää ennen hänen kuolemaansa,
on helpompaa hyväksyä yksinkertainen selitys kuten "psyykkinen yhteys",
kuin käsitellä tapahtunutta järjen ja todennäköisyyden pohjalta.
On helpompi manata esiin lohikäärme.
Suurin osa ihmisistä hyväksyy lohikäärmeet, tai vastaavat uskomukset,
luonnollisena osana maailmaamme, jota ei saisi arvostella.
Tarkastellaanpa muutamia nykypäivän lohikäärmeitä.
Ennustaja
Ginseng
Vehnänoras
Stressiä lievittävä suihkushampoo
Omega 3 ravintolisä
Vihreä mehu
Himalajan suolalamput
Hollywoodin 48-tunnin ihmedieetti
10-päivän Hoodia dietti
Terveydenhoitoa keholle, mielelle ja sydämelle.
C-vitamiini + Auringonhattu
Nonihedelmän mehu
Skitsofrenian luonnollinen hoito
Lohiöljy
Vyöhyketerapia-asema
Soijakapseleita vaihdevuosien oireisiin
Ennustaja
Mäkikuisma
Luomuketsuppi
Super suolenpuhdistus
Joogakeskus
Takaisin luontoon
Kannattaa kuunnella kehoaan, sen sijaan että rajoittuu
lääketieteen käsitykseen siitä, miten kehon pitäisi toimia.
Uskon kummituksiin.
Käytän vaihtoehtolääkintää kaikkeen aina nuhasta syöpään.
Uskon muuhun parantamiseen kuin mitä perinteinen lääketiede tarjoaa.
Syyskuun 11. päivän hyökkäys oli amerikan hallituksen järjestämä.
Olen taikauskoinen ihminen,
yritän välttää astumasta halkeamiin ja
jos musta kissa juoksee auton edestä pysähdyn, käännyn ja jatkan toiseen suuntaan.
Paljon aikaa ja rahaa käytetään lääkkeiden kehittämiseen
ja uskon, että pääasiassa tutkitaan miten saada suurimmat voitot.
Uskon, että meillä on kyky aistia jonkinlaisia energian liikkeitä.
Vieroitustee maistuu hyvältä
ja sen pitäisi puhdistaa elimistösi epäpuhtauksista.
Se näyttää toimivan.
Juot sitä ja hikesi muuttuu pahanhajuiseksi.
Kävin Craniosacral-terapiassa,
terapiassa, jossa energia siirtyy
sormista päähän ja pään ympäri.
Uskon, että luomutuotteita kasvattavat ihmiset välittävät kehostaan ja ympäristöstään.
Uskon, että tämä sisältyy ruokaan.
Kun syöt luomua, voit aistia kuinka se on kasvatettu hellyydellä.
Uskon, että on olemassa korkeampi taso.
Homeopatia on sama kuin laimennettu versio
luomutuotteiden yhdistelmästä ja henkisen totuuden etsinnästä.
Olen Brian Dunning.
Juonnan Skeptoid nimistä podcast-ohjelmaa osoitteessa skeptoid.com
Ohjelma käsittelee kriittisesti näennäistiedettä, joka vaivaa massaviihdettä.
Joka viikko keskityn yhteen aiheeseen, josta puhutaan uutisissa: urbaani legenda,
hyödytön ihmelääke, salaliittoreoria tai viimeisin yliluonnollinen ilmiö.
Mutta podcast tavoittaa vain pienen joukon ihmisiä ja uskon, että asiani on tärkeä.
Tein tämän elokuvan tavoittaakseni suuremman yleisön,
ja antaakseni esittelyn ajankohtaisten ilmiöiden kriittiseen tarkasteluun.
Muutkin ovat tehneet internet elokuvia,
mutta yleensä niitä käytetään levittämään salaliittoteorioita ja poliittista propagandaa.
Television tiedekanavat ovat muuttuneet yliluonnollisiksi kanaviksi,
tyhjästä energiaa tuottavat koneet ja itkevät patsaat hyväksytään kritiikittä.
puheohjelmat mainostavat New Age kirjaa tai julkkiksen suosittelemaa dieettiä.
Siksi tein tämän elokuvan.
Kuulet minun usein käyttävän sanaa näennäistiede.
Näennäistiedettä on oppi, jonka väitetään olevan tiedettä,
mutta jota oikea tiede tai mikään todistusaineisto ei tue.
Usein käytetään tieteelliseltä kuulostavaa kieltä.
Tavallisesti se on tuote, jota joku myy.
Useimmat täydentävät tai vaihtoehtoiset lääkinnät ovat näennäistiedettä.
Psyykkiset voimat, astrologia, feng shui
ja esineiden liikuttaminen ajatusten voimalla ovat kaikki näennäistiedettä.
Ihmiset televisiossa, jotka väittävät havaitsevansa kummituksia
tieteellisten instrumenttien avulla käyttävät näennäistiedettä.
Kuonanpoisto on näennäistiedettä.
Esitinkö koko sarjan uskomattomia väitteitä?
En, korostin vain, että näiden ideoiden toimintaa ei ole voitu todistaa.
Ei ole olemassa tieteellistä hypoteesia, joka selittäisi niiden toiminnan
eikä mikään tieteellinen koe osoita, että ne toimisivat oikeasti.
Minä en esitä uskomattomia väitteitä.
Sen tekevät ihmiset, jotka markkinoivat näennäistiedettä.
Heidän täytyy todistaa väitteensä.
Mutta sitä he eivät tee ja heidän ei usein tarvitse.
Uhrit jatkavat rahan tuhlaamista arvottomiin huijauksiin.
Mutta ongelma on paljon suurempi.
Kun uskomme näennäistieteeseen sokeasti, palaamme takaisin pimeälle keskiajalle.
Viiteen sataan vuoteen ihmiskunta ei kehittynyt tieteen tai ihmisoikeuksien saralla.
Tieteellinen kokeilu ja siten myös oppiminen oli usein laitonta.
Jos emme kokeile, emme voi oppia tai edistyä.
Kriittinen ajattelu on tärkein tekijä ihmiskunnan kehityksessä.
Kun unohdamme kriittisen ajattelun ja hyväksymme näennäistieteen,
heitämme hyvästi kehityksellemme.
Katsotaanpa muutamia yleisimpiä varoitusmerkkejä.
Nämä varoitusmerkit auttavat tunnistamaan näennäistieteen.
VETOAMINEN ARVOVALTAAN
Arvovaltaan vedotaan, kun käytetään kunnioitusta herättäviä kuvia
tarkoituksena saada jokin tuote näyttämään luotettavalta.
Usein tämä tarkoittaa kuvaa henkilöstä käyttämässä valkeaa laboratoriotakkia.
Helppoa luotettavuutta!
Muita esimerkkejä ovat julkkisten suositukset ja
diplomit, korkeakoulut, akatemiat ja instituutit.
Oikea tiede tuottaa oikeaa tietoa.
Tiede ei sorru valheellisiin markkinointikikkoihin tehdäkseen vaikutusta.
Oikeaa tiedettä ei julkisteta valkeassa laboratioriotakissa.
MUINAINEN VIISAUS
Varo tuotetta tai ideaa, jonka sanotaan perustuvan muinaiseen viisauteen.
Muinaisina aikoina tiedettiin vain vähän ihmisen anatomiasta ja muista tieteistä.
Sittemmin tiedemiehet ovat oppineet valtavasti maailmankaikkeudesta ja ihmiskehosta.
On epäloogista ajatella, että muinaiset olisivat ymmärtäneet mitään nykytiedettä paremmin.
He tarkoittivat hyvää, mutta heillä ei ollut myöhempien sukupolvien kehittämiä työkaluja.
Siksi muinainen viisaus antoi meille esimerkiksi näkemyksen litteästä maasta,
ihmisuhrit, orjuuden, ja keskimäärin 30 vuoden eliniän,
sadetanssit, noitien polttamisen,
ja suoneniskennän, jolla tasapainotettiin neljää ihmisessä olevaa perusnestettä.
Mutta ovathan muinaiseen viisauteen perustuvat hoidot säilyneet tähän päivään?
Sillä ei ole merkitystä kuinka kauan jokin hoito on ollut olemassa.
Lääketiede välittää ainoastaan siitä, toimiiko se.
Emme välitä uskoivatko muinaiset kiinalaiset siihen; välitämme vain testituloksista.
Kun kuulet tuotetta mainostettavan muinaisella viisaudella,
se luultavasti johtuu siitä, ettei heillä ole todisteita väitteidensä tueksi.
Muinaisen viisauden pitäisi aina olla varoitusmerkki.
VAHVISTUSHARHA
Meillä on taipumus muistaa asioita, jotka tukevat omia uskomuksiamme,
ja unohtaa asioita, jotka eivät tue.
Siksi voit puhua tunnin meedion kanssa, joka tekee 200 kysymystä, 300 tunnustelua,
joista ehkä 10 oli järkeviä, ja sanoa: "hän tiesi kaiken minusta!"
Monet sairaalassa työskentelevät uskovat, että täysikuun aikaan ensiavussa on rauhatonta.
He muistavat rauhattomat yöt, jolloin oli täysikuu,
mutta unohtavat rauhattomat yöt, jolloin ei ollut täysikuu.
Tilastot osoittavat, että täysikuu on ilta muiden joukossa,
mutta uskomme myyttiin vahvistusharhan vuoksi.
SYYN JA VASTAAVUUDEN SEKOITTAMINEN
Monet sotkevat vastaavuuden ja syy-seuraussuhteen.
Jos otat luontaistuotetta samaan aikaan kun syöpäsi hellittää,
ajattelet todennäköisesti, että luontaistuote aiheutti parantumisen.
Sekoitamme kahden asian yhtäaikaisen esiintymisen syy-seuraussuhteeseen.
Tässä on todellinen vastaavuus: ihmisillä, jotka syövät riisiä on usein musta tukka.
Voimme keksiä loogisia syitä, miksi nämä kaksi asiaa esiintyvät yhdessä.
Useimmat eivät onneksi ajattele, että yksi aiheuttaa toisen.
Tässä toinen todellinen vastaavuus:
autismi havaitaan usein pian sen jälkeen kun lapsi on rokotettu.
Syy tähän on se, että lapset satutaan rokottamaan suurin piirtein
samaan aikaan kun oireet tulevat päivänselviksi.
Monet ovat virheellisesti olettaneet, että rokotus aiheuttaa autismia.
Jotkut jopa estävät lapsiaan saamasta rokotteita
kriittisen ajattelun puutteen ja median nostattaman kohun vuoksi.
Asioiden esiintyminen yhdessä ei kuitenkaan tarkoita, että asioilla olisi yhteys.
HARHAUTUS
Harhautus vie huomion pois loogisesta todisteiden ketjusta.
Ennen uskottiin, että jos vainukoira oli jäljilläsi,
niin silakan vetäminen tien poikki harhauttaisi vainukoiran pois jäljeltäsi.
Harhautus on asiaankuulumatonta tietoa,
jonka tarkoituksena on johtaa pois todellisesta aiheesta.
Harhautukset ovat salaliittoja kehittelevien suosiossa.
Jos kuuntelet ihmisiä, jotka yrittävät vakuuttaa, että
syyskyyn 11.päivän isku oli Amerikan hallituksen järjestämä,
heidän vakuuttelunsa koostuvat pääosin harhautuksista.
Kuka törmäsi lentokoneilla rakennuksiin?
"Dick Cheneyllä (varapresidentti) oli liikeasioita lähi-idässä."
Ehkä niin, mutta kuka törmäsi lentokoneilla rakennuksiin?
"Omistajalla oli vakuutus pilvenpiirtäjiin."
Ehkä niin, mutta kuka törmäsi lentokoneilla rakennuksiin?
"Georgy Bushin nuorempi veli Marvin oli johtaja vartiointifirmassa,
ja World Trade Center oli eräs heidän asiakkaistaan."
Ehkä niin, mutta kuka törmäsi lentokoneilla rakennuksiin?
"Brian Dunning kävi kaksoistorneissa vain kaksi vuotta ennen kuin ne romahtivat,
ja eikö ole kiinnostavaa, että hän teki ohjelman salaliittoteorioiden kumoamisesta."
Harhautuksia.
Nämä ovat häiriöitä, jotka eivät liity käsiteltävään asiaan.
Ne vain vaikuttavat asiaan kuuluvilta, koska osa nimistä ja paikoista on samoja.
Varo harhautuksia.
Ole vainukoira, joka pysyy jäljellä: älä seuraa silakkaa.
VÄITTEIDEN TULVA
Kun nyt puhumme salaliittoteoreetikoista, puhutaanpa myös toisesta heidän keinostaan.
Sitä kutsutaan väitteiden tulvaksi.
Se tarkoittaa, että esitetään valtavasti tietoa ja suuri määrä väitteitä
useammista aiheista, ihmisistä ja ideoista kuin mihin kukaan pystyy vastaamaan.
Väitteiden tulva antaa kuvan perusteellisesta ja syvällisesti tutkitusta asiasta.
"Jos heillä on noin paljon todisteita, heidän väitteensä täytyy olla tosi."
Mutta todisteiden määrälllä ei ole väliä, vaan niiden laadulla.
Voit kasata lehmänlantaa kuinka paljon haluat, mutta se ei muutu kullaksi.
Se, että sanotaan hallituksen lisäävän fluoria juomaveteen
ei todista, että jokin maagisesti ionisoitu vesi parantaa syövän.
Ei ole merkitystä sillä, onko se totta vai ei.
Harhautusten kasaaminen toisensa perään ei ikinä muutu käyttökelpoiseksi todisteeksi.
Pidä silmäsi auki ja tulet huomaamaan kuinka jotain väitettä yritetään todistaa tulvan avulla.
Se saattaa olla uusi salaliittoteoria tai mainos parantavasta vedestä,
tai se saattaa olla luontaistuote, jonka väitetään poistavan kuonaa kehostasi.
Pidä kirjaa väitteistä, joita he esittävät ja laske
moniko niistä on asiaan kuuluva ja riittävän tarkka ollakseen testattava.
Huomaa miten vaikeaa olisi yrittää vastata jokaiseen yksittäiseen väitteeseen.
Se on loputon peli.
Voit voittaa vain jos et pelaa.
MYSTINEN ENERGIA
Lähes jokainen näennäistiede perustuu jonkinlaiseen "energiaan".
Elämänvoima, chi, negatiivinen energia,
positiivinen energia, kehon energiakentät...
Merkityksetöntä hölynpölyä kaikki.
Ne kuulostavat uskottavilta koska ne käyttävät tieteelliseltä kuulostavaa sanaa "energia".
New Age harrastajat näyttävät uskovan, että energia on leijuva, hohtava pilvi,
joka voi mennä minne tarvitaan ja mistä kykenevät voivat
imeä voimaa ja saada virkistystä tai minkä avulla voidaan parantaa.
Kuvittele höyrymäinen olento alkuperäisestä Star Trek sarjasta,
ja saat kuvan siitä, mitä New Age harrastajat ajattelevat energialla.
Energia on mitattava ominaisuus, joka kuvaa kykyä tehdä työtä.
Uskovaisten puhe ruumiisi energiakentistä,
ei ole lähelläkään mitään järkevää.
Tässä on hyvä testi: kun kuulet sanan "energia"
käytettävän uskonnollisessa tai yliluonnollisessa merkityksessa, laita tilalle
"mitattavissa oleva kyky tehdä työtä". Onko asiayhteys yhä järkevä?
Sille on hyvä syy, miksi et kuule lääkärin tai farmaseutin
puhuvan energiakentistä: se on merkityksetöntä.
VALTAAPITÄVIEN HARJOITTAMA SORTO
Tämä on usein kehno tekosyy sille, miksi tiedemiehet eivät
ota heidän väitteitään vakavasti, miksi viranomaiset eivät anna myyntilupaa
tai miksi tieteelliset lehdet eivät julkaise heidän artikkeleitaan.
Kuulet tästä usein salaliittoteorioissa, jotka väittävät, että hallitseva lääketiede
haluaa pitää jonkin hoidon salassa, koska on lääketeollisuuden edun mukaista pitää sinut sairaana.
Tosiasiassa jokainen lääkäri tai lääkeyritys, joka voisi kehittää uuden hoidon
tekisi sillä omaisuuden: he eivät ikinä salaisi sitä.
Samaa pätee autonvalmistajiin, joiden sanotaan salaavan uusia tehokkaita moottoreita.
Vaikka jotkut haluaisivat sinun uskovan niin, tiede ei koskaan vastusta hyvää tiedettä.
TÄYSIN LUONNOLLISTA
Kuten olemme usein nähneet, "täysin luonnollinen" ei tarkoita, että tuote on turvallinen tai terveellinen.
Seison valtavan myrkkysumakin vieressä.
Muita täysin luonnollisia yhdisteitä ovat myrkkykatko, elohopea, lyijy,
myrkkysienet, meduusan hermomyrkky, asbesti
ja lähes rajatonta määrää myrkyllisiä bakteereita ja viruksia:
kolibakteeri, salmonella, paiserutto, isorokko...
Nille luonnollisille yhdisteille, jotka eivät ole haitallisia on kehitetty synteettisiä versioita,
jotka ovat turvallisempia, tehokkaampia tai joita voidaan valmistaa suurissa määrissä.
Täysin luonnollista? Usein se on hyvä asia.
Aivan yhtä usein se ei ole.
IDEOLOGINEN TUKI
Jotkut vihjaavat, että on moraalisesti, eettisesti tai poliittisesti oikein hyväksyä heidän väitteensä
viedäkseen huomiosi pois tosiasiasta, että väitteet eivät ole tieteellisesti päteviä.
Jotkut, kuten rokottamisen ja fluoraamisen vastustajat,
yrittävät käyttää oikeusjärjestelmää tuodakseen omat uskomuksensa väkisin
sen tilalle, mitä olemme oppineet tieteen kautta.
Jos uusi teoria on tieteellisesti järkevä, se yleensä löytää tiensä koulujen lukujärjestyksiin.
Oikeaa tiedettä tehdään laboratorioissa; ei käräjillä,
ei mielenosoituksissa, ei blogeissa eikä missään tapauksessa viihdeohjelmissa.
Poliittinen tai kulttuurinen kampanja, jolla halutaan laillistaa tai mainostaa
jotain tuotetta tai väitettä on vahva merkki siitä, että se on huijausta.
Kun opit tunnistamaan nämä varoitusmerkit,
ja monet muut, sillä lista ei ole täydellinen,
tulet näkemään niitä kaikkialla.
Jos keskustelet jonkun kanssa, joka yrittää saada sinut kokeilemaan
jotain luontaistuotetta tai New Age meditaatiota,
voit osoittaa nämä harhaluulot heidän väitteissään
ja riisua heidät niistä työkaluista, joista he eniten riippuvat.
Nyt kun ymmärrämme mitä etsimme, kokeillaanpa soveltaa näitä taitoja
muutamiin oikeasti esitettyihin väitteisiin.
Mutta muista, että kriittinen ajattelu ei saa olla pelkästään väitteiden kumoamista.
Väitteiden kumoaminen itsessään ei ole hyödyllistä.
Väitteiden kumoaminen on tarpeellista, vain kun näennäistiede estää kehitystä
ja silloin se on kriittistä!
Ennaltanäkeminen on sitä, että näet unta, ajattelet tai ennustat jotain,
joka myöhemmin toteutuu, etkä voinut etukäteen tietää sitä.
Useimmin kuultu tarina kertoo henkilöstä, joka näkee unta toisesta henkilöstä
ja kuulee myöhemmin, että tämä toinen henkilö kuoli juuri samalla hetkellä.
Tämä kuulostaa todistavan, että on olemassa psyykkinen yhteys.
Ranskalaiset fyysikot Georges Charpak ja Henri Broch ovat
laskeneet, että tämä ei ole vain mahdollista, vaan se on väistämätöntä.
Keskimäärin sen tulisi tapahtua noin yhdelle 150:stä ihmisestä kerran elämässä.
Oletetaan, että jokainen tuntee 10 ihmistä, jotka kuolevat kunakin vuonna
joko sukua, tuttavia tai suurimmaksi osaksi julkkiksia ja tunnettuja ihmisiä,
ihmisiä, joita saattaisit ajatella yhden kerran vuodessa.
Vuodessa on 105.120 viiden minuutin jaksoa, jona kukin 10:stä henkilöstä voisi kuolla.
Näin saadaan 1/10.512 todennäköisyys sille, että ajattelet henkilöä
samalla 5 minuutin jaksolla, jona hän sattuu kuolemaan, minä tahansa vuotena.
Tämä ei kuulosta kovin todennäköiseltä, mutta amerikassa on 300 miljoonaa ihmistä.
Tämän epätodennäköisen sattuman täytyy tapahtua noin 28.500 amerikkalaiselle joka vuosi.
Vain harva heistä saa tarinansa televisioon tai lehteen, mutta se riittää vakuttamaan
kadunmiehen siitä, että ennustaminen ja psyykkinen yhteys ovat totta.
Ja kun kriteerejä lasketaan edes hiukan,
ajattelet tai näet unta jostakin ja kun seuraavan kerran puhut hänelle,
kuulet, että jotain epämiellyttää on tapahtunut hänelle,
todennäköisyys kasvaa miljoonakertaisesti.
Matematiikka tämän käsitteen takana pätee
kaikkiin näennäistieteisiin, joita perustellaan uskomattomilla sattumuksilla.
Suurten numeroiden laki, epätodennäköisten sattumien vääjäämättömyys,
osoittaa, että oudoimmatkin sattumukset ovat vain matemaattisia itsestäänselvyyksiä.
Ymmärrä matematiikkaa, älä käänny yliluonnollisiin selityksiin.
Käsitelläänpä täydentävää ja vaihtoehtoista lääkintää.
Voisi kuvitellä, että nykyaikaisen lääketieteen vuosisata takanamme
ihmiset eivät enää hakisi ikivanhaa tietoa terveysasioissa.
Valitettavasti näyttää siltä, että mitä enemmän asiat muuttuvat,
sen enemmän ne pysyvät samoina.
Vain pieni näyte tuotteista ja menetelmistä, joita myydään vielä,
ja joille on kysyntää 2000 luvun amerikkalaisten joukossa,
vaikka menetelmillä ei ole empiiristä tai uskottavaa teoreettista perustaa:
vyöhyketerapia, homeopatia, ionisoidut korut, magneettiterapia,
terapeuttinen kosketus, suolihuuhtelu, kiropraktiikka,
kuonanpoisto, vitamiinien yliannostus, henkiparannus,
New Age siunaus, kuonaa poistavat askelpohjat ja jalkakylvyt, luonnonparannus,
aromaterapia, biosamanlainen hormoniterapia, kelaatio...
Nämä tuotteet eivät ole terveysviranomaisten hyväksymiä.
On laillista myydä mitä tahansa, kunhan se ei ole liian vaarallista
eikä sen väitetä diagnosoivan, hoitavan, parantavan tai estävän mitään tautia tai saurautta.
Näin myydään miljardien dollarien edestä arvotonta ravintolisää joka vuosi.
Yleensä väitetään, että tuotteella on jokin hyvää tekevä ominaisuus
mutta välttyäkseen rikkomasta lakia nämä väitteet jätetään hämäriksi.
Sanotaan, että tuote "palauttaa tasapainon", "vahvistaa verenkiertoa",
"voimistaa immuunijärjestelmää", "palauttaa elinvoiman" tai muuta vastaavaa,
joka on lääketieteellisesti tyhjänpäiväistä, mutta kuulostaa järkevältä kadunmiehelle.
Kun tuote on hyödyllinen ja sille haetaan myyntilupaa
tuoteen hyöty tutkitaan satunnaistetulla ja kontrolloidulla kokeella,
jota kutsutaan myös kliiniseksi kokeeksi.
Kliininen koe on erikoinen prosessi.
Se on täysin erilainen siitä, miten useimmat vaihtoehtoiset tuotteet
osoittavat tehonsa, eli henkilökohtaisten todistusten ja "tutkimusten" kautta.
Selaa wikipediaa 5 minuuttia ja olet suorittanut "tutkimuksen".
Hiero leukaasi 2 minuuttia katsellen taivaalle, ja olet suorittanut "tutkimuksen".
Nyt voit laillisesti myydä tuotettasi väitteillä:
"tutkimukset osoittavat, että tämä tuote uudelleenkohdistaa energiakenttäsi."
Ei kelpaa viranomaisille.
Satunnaistetussa ja kontroilloidussa kokeessa tilastotieteilijät valitsevat riittävän suuren joukon,
jolla voidaan osoittaa tulosten merkittävyys.
Vaaditaan huolellisuutta, jotta valitut koehenkilöt edustavat koko kansaa
eivätkä kärsi valinnan yksipuolisuudesta, joka voisi vääristää tuloksia.
Koehenkilöt sokaistaan siten, että he saavat tietää testista niin vähän kuin mahdollista.
Heidät jaetaan satunnaisesti yhteen tai useampaan ryhmään.
Yksi ryhmä saa tutkittavaa hoitoa, toinen ryhmä olemassa olevaa hoitoa,
ja aina vähintään yksi ryhmä saa kontrolli- tai placebohoitoa.
Kokeen suorittajat sokaistaan myös, tätä kutsutaan kaksoissokkokokeeksi,
siten, etteivät he tiedä mihin ryhmään kukin koehenkilö kuuluu.
Mikäli mahdollista, he eivät myöskään tiedä mitä hoitoa he itse antavat.
Kaikki merkitään koodeilla, jotta vältetään kokeen suorittajien puolueellisuus ja
estetään potilaita käyttäytymästä siten kuin he kuvittelevat kokeen suorittajien haluavan.
Koe kestää riittävän kauan, jotta tilastotieteilijät ja tiedemiehet ovat tyytyväisiä.
Lopuksi tulokset kokoaa sokaistu tilastotieteilijä,
tätä kutsutaan kolmoissokkokokeeksi, ja näin saamme tulokset.
Nimettömyys heitetään syrjään ja tilastot paljastavat
mitkä hoidot olivat vaikuttavia ja mitkä eivät.
Jos tämä prosessi näyttää merkittäviä etuja uudelle hoidolle,
ja koe voidaan toistaan toisten toimesta samanlaisin tuloksin,
niin vain sitten tiedemiehet sanovat, että hoito toimii todistetusti.
Katsotaanpa tarkemmin erästä vaihtoehtoista lääketiedettä.
Homeopatia keksittiin vuoden 1800 tienoilla
ja sen tarkoituksena oli tasapainottaa neljää ihmisen perusnestettä,
verta, lima, keltainen sappi ja musta sappi,
nauttimalla pieni määrä myrkkyä, joka aiheutti epätasapainon.
Kaikki nämä homeopatian perusperiaatteet ovat nykytietämyksen mukaan hölynpölyä.
Homeopatia on äärimmäistä laimentamista.
Mitä suurempi laimennussuhde, sitä tehokkaampi hoito.
Hyvin pieni määrä uutetta, yleensä jotain yrttiä, laimennetaan veteen.
Laimennusta jatketaan senkin jälkeen kun jäljellä on käytännössä puhdasta vettä.
Laimennuksen alkuvaiheessa vettä ravistellaan ja tämän sanotaan
synnyttävän vedelle "henkisen muistikuvan" alkuperäisestä aineesta
ja että vettä voidaan sen jälkeen laimentaa loputtomiin aineen menettämättä tehoaaan.
Tätä vettä myydään sellaisenaan tai sokeritabletteihin imeytettynä.
Katsotaanpa jotain näistä. Nämä tulevat tabletteina.
Nämä ovat tavallisia sokeritabletteja,
samaa, jota myydään apteekissa.
Sakkaroosi ja laktoosi ovat ainoat merkityt aineosat.
Jokaiseen tablettiin on oletettavasti imeytetty pisara laimennettua vettä.
Itse asiassa tämä on vain pieni ja kova karamelli ilman mausteita.
Tämä on 30C laimennus rikistä.
Se ei tarkoita 1 osaa rikkiä ja 30 osaa vettä.
Se tarkoittaa C, eli roomalainen numero 100, potenssiin 30,
eli lukua 10 potenssiin 60, missä ykköstä seuraa 60 nollaa.
Kemiallinen puhtaus liittyy Avogadron lukuun 6x10^23
joten tämä laimennos on 37 kertaluokkaa puhtaampaa kuin kemiallisesti puhdas.
Tämä on laimeampaa kuin yksi rikkiatomi kaikissa maailman valtamerissä.
Kuinka todennäköistä on, että tässä pullossa on edes yksi rikkiatomi?
Täysin mahdotonta, tämä on pelkkää sokeria.
Tämä koko hylly apteekissa on pelkkää sokeria, johon on imeytetty puhdasta vettä.
Todisteiden puute tarkoittaa, että nämä asiat eivät toimi.
Mutta monet uskovat, että ne toimivat.
Älykkäät ihmiset, ystävät, naapurit ja työkaverit.
Katsotaanpa joitakin syitä, miksi älykkäät ihmiset uskovat outoihin asioihin.
Ensinnäkin, selittämätön on hienoa!
Kukapa ei rakastaisi innostavaa aihetta?
Olipa se Loch Nessin hirviö tai musta aukko linnunradan keskipisteessä, se on hienoa!
Tai entä uusi mietiskelytekniikka, jolla voit muuttaa ulkonäköäsi?
Olemme luonnostamme kiinnostuneita uusista oudoista asioista.
Edes viisaimmat ihmiset eivät ole immuuneja, se on inhimillistä.
Toiseksi, yksinkertaiset vastaukset ovat vietteleviä. Menet lääkärille ja hän sanoo:
"olen pahoillani, mutta sinulla on munuaisvaurio, ja tarvitset dialyysihoitoa loppuelämäsi ajan."
Naapurisi, joka myy eksoottisia hedelmämehuja Brasiliasta sanoo:
"Ei hätää, juo tätä kallista mehua ja paranet."
Kumpi kuulostaa houkuttelevammalta?
Onko mikään ihme, että humpuukki myy?
Useimmat näennäistieteet myyvät helppoja vastauksia.
Haluamme uskoa, että kaikki on saavutettavissa ja helppoa.
Kolmanneksi, uteliaisuutemme saa meidät tarttumaan mahdollisuuksiin.
Tieteellisiä selityksiä kutsutaan teorioiksi,
ja niitä tullaan aina parantamaan tai muuttamaan kun teemme uusia löytöjä.
Riippumatta siitä kuin pysyvää tietämyksemme on,
ja riippumatta siitä, kuinka perusteellisesti se on todistettu kokein,
jokaista teoriaa tullaan parantamaan.
Jotkut vievät tämän teorioiden keskeneräisyyden äärimmäisyyksiin.
He tarrautuvat siihen mahdollisuuteen, että teoria saattaa olla väärä
ja he antavat tälle mahdollisuuden yhtä suuren tai suuremman merkityksen kuin itse teorialle!
"Painovoima on vain teoria, se voi olla väärin;
ehkä maa laajenee koko ajan ja puskee jalkojamme vasten."
Anna Einsteinin ja muiden huolehtia omasta osastaan, he tietävät oman alansa.
Anna vahvimmille teorioille niiden ansaitsema arvostus.
On järkevää hyväksyä parhaimmat teoriat, vaikka et ymmärtäisi niitä.
On järjetöntä hylänä ne samasta syystä tai väittää, että tiedät itse paremmin.
Neljänneksi, ihmisiltä puuttuvat kriittisen ajattelun välineet.
Rakastamme selittämätöntä, rakastamme helppoja vastauksia,
inhoamme monimutkaisia juttuja.
Kukaan ei ole antanut meille välineitä erottaa oikeaa tiedettä ja näennäistiedettä.
Ei ole ihme, että useimmat ihmiset, riippumatta siitä, kuinka viisaita he ovat,
uskovat kaikenlaisiin hullutuksiin, jotka eivät ole totta.
Useimmat meistä kuulevat tieteestä vain televisiosta ja sanomalehdistä.
Siksi tietämyksemme on yleisesti ottaen heikkoa,
ja lukutaidottomuutta vahvistetaan koko ajan.
Valitettavasti julkisuus ei opeta tervettä epäluuloisuutta.
Älä odota, että massaviihde tarjoaa työkalut, joita tarvitset.
Sinun pitää löytää ja käyttää niitä itse.
Tunnemme varoitusmerkit ja ymmärrämme, miksi ihmiset jättävät ne huomiottta.
Mitä voimme tehdä ollaksemme parempia kriittisiä ajattelijoita, ja auttaa muita pääsemään samaan?
1. toimi paikallisesti.
Etsi aktiivisesti varoitusmerkkejä.
Tarkkaile väitteitä ikivanhasta kiinalaisesta viisaudesta, ruumiin energiakentistä,
täysin luonnollisista valmisteista, kuvista ihmisiä käyttämässä laboratoriotakkia,
ja televisio-ohjelmia, jotka pitävät kummituksia ja psyykkisiä voimia itsestään selvinä.
Kyseenalaista se, tutki sitä, mene nettiin ja tee haku.
Mutta varo lähteitä.
Google haku mistä tahansa näennäistieteestä löytää luultavasti sivustoja, jotka
ovat sitoutuneet mainostamaan jotain tuotetta tai konseptia.
Sieltä et löydä kritiikkiä.
Wikipedian artikkelit kiistellyistä aiheista sisältävät aina kriittisen tai epäilevän kappaleen.
Seuraa niitä linkkejä, lue viitteet sivun lopussa.
Ystäväsi suosittelee akupunktiota tai ajattelee, että avaruusolennot laskeutuivat Roswelliin 1947?
Etsi aktiivisesti tieteilijöiden kritiikkiä ja päätä tietoon perustuen.
2. toimi globaalisti.
Ota kantaa kun yhteisösi pohtii kysymystä:
"Tulisiko koulutukselle ja medialle antaa yhtä suuri painoarvo?"
Eikö olisi reilua näyttää molemmat puolet?
Eivätkö akateeminen vapaus ja oikeus ilmaista mielipiteensä ole tärkeitä?
Se riippuu.
Mielipiteen ja filosofian kysymyksissä, missä akateeminen vapaus pätee, kyllä.
Tieteen kysymyksissä ehdottomasti ei.
Matematiikan opetus ei anna yhtäläistä aikaa 2+2=5:lle.
Maantieteen opetus ei anna yhtäläistä aikaa litteän maan teorioille.
Lääketieteen opetus ei anna yhtäläistä aikaa suoneniskennälle.
Historian opetus ei anna yhtäläistä aikaa juutalaisten joukkotuhon kieltämiselle.
Näennäistieteille ei tulisi koskaan antaa yhtäläistä aikaa,
eikä se ole puolueellista tai ahdasmielistä.
Tosiasiat ja uskomukset eivät ole yhtä päteviä.
Tue tietoa, joka kestää perusteellisen tarkastelun,
älä tietoa, joka pettää tarkemman tarkastelun alla.
Haluatko vaikuttaa maailmanlaajuisesti?
Vastusta poliittisesti korrektia muotia antaa näennäistieteille yhtäläinen aika.
Seuraavan kerran kun TV ohjelma tai sanomalehti esittää harhauskon totena,
kerro heille, ettet hyväksy vahinkoa, jota he tekevät.
Seuraavan kerran kun koulun johtokunta haluaa vaihtaa tieteen mielipiteeseen,
auta estämään järjetön pyrkimys "tasapainottaa" tiedettä.
Saattaa olla poliittisesti korrektia hyväksyä se viitonen,
mutta valitettavasti kysymys taululla on 2+2.
Haluaisin antaa sinulle vielä yhden lahjan ja se on kirjaluettelo.
Lista on epätäydellinen, mutta esittelen parhaita kirjoja, jotka
johdattavat kriittiseen ajatteluun.
Ensiksikin, jokaisen tulisi lukea Carl Saganin klassikko
"The Demon Haunted World: Science as a Candle in the Dark."
Tämä kirja on kriittisen ajattelun mestariteos.
Se on helppo lukea ja jokainen sivu on mielenkiintoinen.
Luku 12 sisältää Saganin kuuluisan huuhaanpaljastusmenetelmän,
mahdollisesti kaikkein kätevimmän linkkuveitsen maailmankaikkeutemme ymmärtämiseen.
Toinen kirja on "Flim Flam" James "The Amazing" Randilta.
Randi ei yritä olla kaikkien suosikki kuten Carl Sagan;
Randi paljastaa kovan totuuden.
Kirja on täynnä paljastuksia huijauksista ja petoksista.
Opit kuinka helposti ihmisiä voi pettää, ja se saattaa järkyttää.
Jos haluat oppia huomaamaan, milloin joku pyrkii hyötymään kustannuksellasi,
tuntemus petkutuksen jalosta taidosta on ensimmäinen puolustuksesi.
Kolmanneksi suosittelen kirjaa, jota tuskin odotit: Mark Twainin Huckleberry Finnin seikkailut.
Mark Twain oli ehkä suurin koskaan elänyt välinpitämättömyyden ja huuhaan kriitikko.
Päältä päin se näyttää seikkailukertomukselta, mutta tosiasiassa se on kokoelma
paljastuksia ihmisen heikkoudesta, taikauskosta, rasismista, ahneudesta ja välinpitämättömyydestä.
Jos luulet, ettei James Randi säästele sanojaan, kokeileppa lukea Mark Twainia uusin silmin.
Lopuksi suosittelen omaa kirjaani "Skeptoid, Critical Analysis of Pop Phenomena",
jonka esipuheen on kirjoittanut James Randi.
Tässä on 50 lyhyttä tarinaa, jotka pohjautuvat podcast-ohjelmiini,
nopeat ja helpot analyysit 50:stä ilmiöstä, joita olet aina ihmetellyt:
Amityvillen kummitus, Philadelphia-koe,
luonnonmukaisen ravinnon myytit, isojalka, henkimaailman olennot.
Jokainen löytää tästä jotain kiinnostavaa.
Jotkut arvostelevat tiedettä osoittamalla, että se ei tiedä kaikkea eikä sillä ole vastausta kaikkeen.
Tämä kritiikki on selvästikin totta.
Tiede pohjautuu tosiasioihin ja emme tunne kaikkea.
Tiede on oppimista.
Jos haluamme parantaa maailmaa, elämämme laatua, tekniikkaa,
niin oppiminen ja siten tiede ovat olennainen osa edistystä.
Kun kuulet jonkun arvostelevan tiedettä, koska sillä ei ole vastausta kaikkeen, älä väitä vastaan:
osoita, että se on tieteen peruspilari.
Emme voisi oppia lisää, jos olettaisimme tietävämme jo kaiken.
Jotkut arvostelevat skeptisyyttä siitä, että se ei jätä puolivalmista rauhaan.
Monet paranormaalit ja vaihtoehtoiset uskomukset tuovat lohtua niille, jotka käyttävät niitä
ja ovat positiivisia asioita useiden ihmisten elämässä.
Mutta onnellisuus ja valaistuminen ovat kaikkialla ympärillämme tässä maailmassa:
sinun ei tarvitse kääntyä näennäistieteisiin löytääksesi ne.
Kun alamme uskoa todistamattomiin tai yliluonnollisiin ilmiöihin
käännämme huomion, vaikutusvallan ja rahoituksen pois teknologiasta ja ajatuksista
joiden on todistettu olevan hyödyllisiä ihmiskunnalle ja maailmallemme.
Valinta näennäistieteen ja oikean tieteen välillä on valinta pysähtyneisyyden ja edistyksen välillä;
edistystä kohti pidempää ikää, terveyttä ja onnellisuutta
puhtaampaa planeettaa, runsaampaa ravintoa, osaamista ja rauhaa.
Maailmassamme saattaa todellakin olla lohikäärmeitä odottamassa löytämistään.
Mutta tiedämme varmasti, että yhtään lohikäärmettä ei ole vielä löytynyt.
Olemme etsineet monesta paikkaa ja nähneet uskomattomia asioita,
mutta koskaan tiede ei ole joutunut luovuttamaan ja hyväksymään magiaa todelliseksi.
Tekstitys: Toni Rönkkö toni (at) softagalleria piste net
Oikoluku: Tuke, Jari Hyvönen